Document ID: 32007D0023

KOMISSION PÄÄTÖS,
tehty 22 päivänä joulukuuta 2006,
vuoden 2005 liittymisasiakirjan liitteen VII lisäyksen B muuttamisesta Romanian tiettyjen liha-, maito- ja kala-alan laitosten osalta
(tiedoksiannettu numerolla K(2006) 6801)
(ETA:n kannalta merkityksellinen teksti)
(2007/23/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Bulgarian ja Romanian liittymissopimuksen ja erityisesti sen 4 artiklan 3 kohdan,
ottaa huomioon Bulgarian ja Romanian liittymisasiakirjan ja erityisesti sen liitteessä VII olevan 5 luvun B jakson I alajakson e alakohdan,
sekä katsoo seuraavaa:
(1)
Elintarvikehygieniasta 29 päivänä huhtikuuta 2004 annetussa Euroopan parlamentin ja neuvoston asetuksessa (EY) N:o 852/2004 (1) ja eläinperäisiä elintarvikkeita koskevista erityisistä hygieniasäännöistä 29 päivänä huhtikuuta 2004 annetussa Euroopan parlamentin ja neuvoston asetuksessa (EY) N:o 853/2004 (2) säädetään tietyistä kyseisten asetusten soveltamisalaan kuuluvien laitosten rakenteellisista vaatimuksista.
(2)
Romanian on määrä liittyä yhteisön jäseneksi 1 päivänä tammikuuta 2007, ja Bulgarian ja Romanian liittymisasiakirjan liitteessä VII olevan 5 luvun B jakson I alajakson a alakohdassa määrätään, että tiettyjä edellä mainituissa asetuksissa vahvistettuja rakenteellisia vaatimuksia ei sovelleta liittymisasiakirjan liitteessä VII olevassa lisäyksessä B lueteltuihin Romanian laitoksiin, jäljempänä ’laitosten luettelo’, ennen 31 päivää joulukuuta 2009, jos tietyt edellytykset täyttyvät.
(3)
Tietyt Romanian liha- ja maitoalan laitokset ovat saattaneet päätökseen tarvittavat uudistukset ja täyttävät nyt täysin yhteisön lainsäädännössä asetetut vaatimukset. Lisäksi tietyt laitokset ovat lopettaneet toimintansa. Kyseisten muutosten huomioon ottamiseksi laitosten luetteloa olisi muutettava.
(4)
Lisäksi tietyillä Romanian liha-, maito- ja kala-alan laitoksilla on teknisistä syistä vaikeuksia täyttää asetuksissa (EY) N:o 852/2004 ja (EY) N:o 853/2004 asetetut rakenteelliset vaatimukset. Nämä laitokset tarvitsevat lisää aikaa saattaakseen päätökseen kyseisten asetusten mukaisten rakenteellisten vaatimusten täyttämiseksi tarvittavat uudistukset. Kyseiset laitokset on lisättävä siirtymäajan piiriin kuuluvien laitosten luettelooon.
(5)
Monet näistä laitoksista ovat saaneet rahoitusta maatalouden ja maaseudun kehittämisen erityisestä liittymisohjelmasta. Ne kaikki ovat vakuuttaneet, että niillä on tarvittavat varat todettujen puutteiden korjaamiseksi siirtymäkauden aikana. Kunkin laitoksen puutteita koskevat yksityiskohtaiset tiedot ovat saatavissa. Sen vuoksi on perusteltua myöntää näille laitoksille siirtymäkausi.
(6)
Yhteisön lainsäädännön selkeyden vuoksi on aiheellista korvata Bulgarian ja Romanian liittymisasiakirjan liitteen VII lisäyksessä B oleva laitosten luettelo tämän päätöksen liitteessä olevalla luettelolla.
(7)
Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Korvataan Bulgarian ja Romanian liittymisasiakirjan liitteen VII lisäys B tämän päätöksen liitteellä.
2 artikla
Tätä päätöstä sovelletaan Bulgarian ja Romanian liittymissopimuksen voimaantulopäivästä edellyttäen, että liittymissopimus tulee voimaan.
3 artikla
Tämä päätös on osoitettu kaikille jäsenvaltioille.
Tehty Brysselissä 22 päivänä joulukuuta 2006.

Labels: 17
7
0
6
18
15